ผัดไทยร้านดังแห่งบ้านโป่งขายตั้งแต่เที่ยงถึงประมาณ3ทุ่มครั้งนี้มีโอกาสขอจัดซะหน่อยแต่ไม่ได้กินที่ร้านเพราะคุณป้าบอกว่ากำลังจะเก็บแล้ว ของผมเป็นกระทะสุดท้ายเลยต้องห่อกลับไปกินที่บ้าน ทีเด็ดก็ผัดไทยครับใครไม่กินเผ็ดแจ้งด้วยนะครับว่าไม่ใส่พริกหรือจะแยกใส่ก็ได้ ผมสั่งผัดไทยกุ้งสด(40บาท)ใส่พริกนิดหน่อย กลับถึงบ้านยังร้อนๆจัดเลยรออะไรรสชาติอร่อยกลมกล่อมบีบมะนาวเพิ่มเล็กน้อยเพื่อให้มีความหอมของมะนาว ป้าเค้าผัดมาได้พอดีมากๆผัดไทยผัดด้วยน้ำมันหมูและใส่ไข่เป็ดด้วยมันกลมกล่อมมันไข่เป็ด อธิบายไม่ถูกจริงๆซึ่งรสชาติแบบนี้ในกรุงเทพฯผมยังไม่เคยเจอต้องลองเองถ้ามีโอกาส คุณป้ายังบอกว่าถ้ามากลางวันไม่ต้องรอคิวยาวเหมือนตอนหัวค่ำด้วย